text: Denne mand skal anholdes
  21 december 2010 kl. 13.38
  Syd- og Sønderjyllandspoliti efterlyser en røver, der 25. november først på eftermiddagen begik røveri mod Netto på Torvegade i Padborg.
  
  Forbryderen gik ind i butikken og skubbede en kunde væk fra kassen. Han truede ekspedienten med en kniv og fik udleveret kassebeholdningen.
  Gerningsmanden bar styrthjelm under røveriet og beskrives som:
   
  ? Mand
  ? Ca. 25 ? 30 år
  ? 180-185 cm høj
  ? Almindelig til let kraftig af bygning
  ? Sort styrthjelm af mærket Triumph
  ? Sorte solbriller og underansigtet var dækket af et mørkt tørklæde
  ? Iført grønlig jakke af mærket NIKE som stod på venstre side, jakken har en hvid stribe på undersiden af ærmerne og ned langs siden.
  ? Sorte handsker
  ? Iført sorte overtræksbukser med lynlås i siderne
  ? Sorte kraftige sko/støvler med profilsåler
  ? Han havde en kniv med et blad på ca. 10 cm i sin højre hånd
  ? Truslen blev sagt på dansk uden accent.
  Kender du gerningsmanden eller har du oplysninger til sagen, kan de gives på telefon 1-1-4.
  